Republikanët të shqetësuar pas një jave kaotike në Uashington
Lëvizjet e shumta në stafin e Shtëpisë së Bardhë kanë krijuar shqetësim se presidenti mund të shkarkojë Prokurorin e Posaçëm Mueller
Presidentin Donald Trump vazhdojnë ta ndjekin probleme politike. Gjatë ditëve të fundit, presidenti ka intensifikuar kritikat kundër procesit hetimor që po zhvillon Prokurori i Posaçëm Robert Mueller mbi ndërhyrjet e Rusisë në zgjedhje. Këto komente pasojnë shkarkimin javën e kaluar të Sekretarit të Shtetit Rex Tillerson dhe humbjen në zgjedhjet e mesmandatit në Pensilvani të kandidatit republikan, gjë që mund të pasohet me një valë fitoresh të demokratëve në zgjedhje. Presidenti Trump ishte në Nju Hempshër me një zotim të ri për të luftuar opioidet. tha presidenti. Përpjekjet e presidentit për ta kthyer vëmendjen tek nismat politike pasojnë disa ditë të rrëmujshme pasi zoti Trump shkarkoi nga detyra Sekretarin e Shtetit Rex Tillerson dhe u doli në mbrojtje ndryshimeve të shumta në personelin e Shtëpisë së Bardhë. Aleatët e presidentit tani mendojnë se ai ka fituar më shumë vetëbesim për të kryer detyrën. thotë ish-guvernatori i Nju Xhërsit, Chris Christie. Por të tjerë, si analisti Ken Gude, shohin tek kjo presidencë një kaos të pafund: Pas fitores që besohet se ka siguruar në Pensilvani kandidati demokrat në zgjedhjet e mesmandatit, udhëheqësja e demokratëve në Dhomën e Përfaqësuesve Nancy Pelosi parashikon një numër fitoresh të tjera në zgjedhjet e nëntorit: Zgjedhjet e nëntorit duket se do të shndërrohen në referendum për presidentin, thotë analisti Jim Kessler: Republikanët do t’i ndihmonte rritja e popullaritetit të presidentit, thotë analisti John Fortier: Një numër postimesh që ka bërë presidenti në Twitter ku sulmonte procesin hetimor mbi Rusinë kanë krijuar shqetësimin se ndoshta presidenti do të përpiqet të shkarkojë Prokurorin e Posaçëm Mueller. Por shumë figura politike, përfshirë edhe disa republikanë janë shprehur se nëse e merr këtë hap, presidenti do të jetë në rrezik.